OzLabs/hebrew-wiki-articles huggingface dataset:
נרטיב אינטראקטיבי

נרטיב אינטראקטיבי הוא סיפר המהווה סוג מסוים של בידור או אמנות בתחום הניו מדיה ומושתת במקרים רבים על טכנולוגיה דיגיטלית. ייחודן של יצירות מסוג זה הוא שהן מערבות את הצופה בתור משתתף בהליך היצירה ומעניקות לו את היכולת להשפיע בזמן אמת על כיווני ההתפתחות של העלילה או המהלך הדרמטי. סוג זה של נרטיב ניתן למצוא בקולנוע אינטראקטיבי, טלוויזיה אינטראקטיבית, יצירה מוזיקלית או משחק מחשב, בהם השחקן או הצופה פעילים במהלך הצגת היצירה ומשפיעים עליה.

==היסטוריה==
ניסיונות לפתח נרטיבים אינטראקטיביים ניתן למצוא החל משנות ה-60. הסרט Kinoautomat של הבמאי הצ'כי ראדוז סינסרה (Radúz Činčera), שהוצג בתערוכת אקספו 67' במונטריאול ונחשב לסרט הקולנוע האינטראקטיבי הראשון שנוצר. בסרט זה היו תשע נקודות שבהן הסרט נעצר והיה עולה סדרן לבמה שמספר לקהל על שתי הסצנות הבאות האפשריות. לאחר מכן הקהל היה מצביע לסצנה הרצויה וזו שנבחרה על ידי רוב הקולות הייתה מוקרנת על חשבון השנייה. הסרט נפתח בסצנת הבזק לעתיד שבה הבית של הגיבור נשרף. סצנה זו מהווה גם את סופו של הסרט ללא קשר לבחירות שנעשו על ידי הקהל במהלכו, עקב מטרת הבמאי להציג סאטירה על הדמוקרטיה בסרטו זה. 
במהלך השנים היו ניסיונות נוספים ליצירת סרטים אינטראקטיביים, אך סוג זה של סרטים מעולם לא התבססו היטב בקהל חובבי סרטי הקולנוע.
התוכנה הראשונה שכללה נרטיב אינטראקטיבי וזכתה להצלחה בעולם הייתה Façade, שנוצרה על ידי מייקל מטיאס ואנדרו סרטקן והופצה ב-2006.
בישראל נעשה ניסיון בולט בתחום זה בקליפ של יוני בלוך לשירו, "[http://www.ynet.co.il/articles/0,7340,L-4001262,00.html להיות עצוב יותר]".

==ייחודיותו של הנרטיב האינטראקטיבי==
ג'נט מוריי (Murray) מייחסת בספרה Hamlet on the Holodeck מספר מושגים הנוגעים בעונג אותו מסב נרטיב אינטראקטיבי למששתפים בו. המושג הראשון הוא 'השתקעות' והוא מתייחס לחוויה של הצופה שעובר מן העולם המציאותי למרחב וירטואלי מפותח ושלם. בזכות יכולתו של המשתתף להשפיע על המתרחש, אין הוא מזדהה עם פרוטגוניסט כמו בעת קריאת יצירת ספרות קלאסית, אלא חש שהוא עצמו הגיבור ובכך שוקע עוד יותר בעולם החדש שיוצרת היצירה. המושג השני, אליו מתייחסת מוריי הוא סוכנות אותו היא מגדירה בתור האפשרות של המשתתף לעשות בחירות שישפיעו באופן משמעותי על העלילה. תחושה זו לא מתקבלת מצפייה בסרט קולנוע רגיל אך לעומת זאת כן מתקבלת בעקבות צפייה בסרט אינטראקטיבי על ידי הבחירות הנרטיביות אותן מבצע הצופה ועל ידי התוצאות של בחירות אלו.

==העתיד של הנרטיב האינטראקטיבי==
במרוצת השנים ועם התפתחות הטכנולוגיה, נעשים עוד ועוד ניסיונות לרתום את היכולות הטכנולוגיות לטובת יצירת נרטיב אינטראקטיבי משופר. עם זאת, ישנם חוקרים, כמו ז'ספל ז'ול (Jesper Juul), שטוענים כי ישנה סתירה בסיסית בין המושג נרטיב למושג משחק, שכן הראשון מתייחס תמיד לעבר, ואילו השני - להווה. בנוסף, בתחום זה ישנן עדיין מגבלות טכנולוגיות רבות, כמו הפיתוח של בינה מלאכותית מושלמת, ולכן קשה ליצור נרטיב אינטראקטיב שיבטיח כי כל משתמש אכן יקבל תוצאה שונה.

==לקריאה נוספת==
*אנדי קמרון, [https://web.archive.org/web/20060825025433/http://www.daimi.au.dk/%7Esbrand/mmp2/Dissimulations.html Dissimulations]
*Murray, Janet H. (1997), Hamlet on the Holodeck
*Juul, Jesper (1999), A Clash Between Game and Narrative

קטגוריה:מונחים ספרותיים
ריביירה אולצין

ריביירה אולצין (במונטנגרית: Košarkaški Klub Rivijera Ulcinj או Кошаркашки Клуб Ривијера Улцињ), היא קבוצת כדורסל מונטנגרית מהעיירה אולצין, על חוף הים האדריאטי, המשחקת בליגה המונטנגרית.

==היסטוריה==
הקבוצה הוקמה בשנת 1976 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. הקבוצה מארחת לעיתים באולם הגדול "מרשל טיטו" המכיל 2,000 מקומות ישיבה. ולעיתים באולם הקטן "ברדסבו ידינסבו" המכיל 1,100 מקומות.

בעונות 2006/07, 2008/09, 2009/10, 2010/11 הגיעה הקבוצה עד לחצי גמר הפלייאוף בליגה. ובעונת 2006/07 ובעונת 2011/12 הגיעה עד לחצי גמר הגביע המונטנגרי.

הקבוצה השתתפה בעבר בליגה הבלקנית בעונות 2010–2012 (והגיעה עד לרבע הגמר).

==תארים והישגים==
*ליגה המונטנגרית:
**חצי גמר: 2007, 2009, 2010, 2011' 2013
*הגביע המונטנגרי:
**חצי גמר: 2007, 2012

==שחקנים בולטים==
* סיניסה טפבצ'ביץ'
* סאסה מיאלוביץ' 
* אלכסנדר רדולוביץ' 
* מילוס דיוריסיץ' 
* רדוי דיורקוביץ' 
* ניקולה יפטיץ' 
 

==קישורים חיצוניים==
* [http://kkulcinj.com/ אתר מידע על הקבוצה] 

קטגוריה:קבוצות כדורסל מונטנגריות
פיל אוקס

פיל אוקס
פיליפ דייוויד אוקס (באנגלית: Philip David Ochs, 19 בדצמבר 1940 - 9 באפריל 1976) היה זמר מחאה ופזמונאי אמריקאי בסגנון פולק ופולק רוק. כתב מאות שירים בשנות ה-60 והוציא בחייו שמונה תקליטים. היה ידוע בשנינותו, בהומור העוקצני של שיריו, בגישה הומניסטית ובאקטיביזם פוליטי.

אוקס, שהעיד על עצמו שהוא "סוציאל-דמוקרט שמאלני", הופיע באירועים פוליטיים רבים, בהם הפגנות מחאה ואסיפות נגד מלחמת וייטנאם ובעד זכויות אדם. בין שירי המחאה המפורסמים שלו, שהלהיבו רבים בשנות ה-60 וזוכים עד היום לאהדה: "I Ain't Marching Anymore", "Love Me I'm a Liberal", "Outside of a Small Circle of Friends", ו-"Power and the Glory". שיריו זכו לאורך השנים לגרסאות כיסוי של אמנים רבים.

לאחר שנים של כתיבה פורה בשנות ה-60, התערערה יציבותו הנפשית של אוקס באמצע שנות ה-70. הוא נהג לשתות לשוכרה, התגורר זמן מסוים ברחובות, ודיבר על התאבדות. ב-1976 עבר לגור אצל אחותו, ואובחן כלוקה במאניה דפרסיה ואלכוהוליזם. מספר חודשים מאוחר יותר שם קץ לחייו בתלייה.

== קישורים חיצוניים ==

* 

* [http://www.sonnyochs.com/philbio.html פיל אוקס], באתר של אחותו סוני אוקס
* 
* 

קטגוריה:ניו יורק: אישים
קטגוריה:זמרים אמריקאים
קטגוריה:סוציאל-דמוקרטים
קטגוריה:אמני A&M רקורדס
קטגוריה:פציפיסטים יהודים
קטגוריה:אמריקאים שנולדו ב-1940
קטגוריה:אמריקאים שנפטרו ב-1976
הפשיטה על וייווק

הפשיטה על וייווק הייתה סדרת התקפות אוויריות של חיל האוויר החמישי של חילות האוויר של צבא ארצות הברית על בסיסי הזרוע האווירית של הצבא היפני הקיסרי בעיירה וייווק שבגינאה החדשה, בין 17 ל-21 באוגוסט 1943. ארבע הפשיטות נחלו הצלחה רבה: היפנים איבדו כ-100 מטוסים, ובכך הוגבל כוחו של הכוח האווירי היפני לכ-30 מטוסים פעילים בלבד. 

==רקע==
באוגוסט 1943 מנתה הארמייה האווירית הרביעית היפנית 130 מטוסים כשירים. מספר זה היווה רק שליש ממצבת המטוסים שהייתה מיועדת לארמייה האווירית, וכמחצית מכלל המטוסים ברשותה (השאר לא היו כשירים לטיסה). הסיבות לכך היו מחלות שפשו בקרב צוותי האוויר וכן מחסור בחלקי חילוף למטוסים.

במהלך קרב לאה-סלמאואה העבירה הארמייה הרביעית מטוסים רבים לשדות תעופה בסמוך לווייווק שלחופה הצפוני של גינאה החדשה. טווח הטיסה של מטוסי הקרב של בעלות הברית לא איפשר להם להגיע לווייווק, והפיקוד החליט שהסיכון שבשליחת מפציצים ללא ליווי מטוסי קרב אינו כדאי.

מפקד כוחות האוויר של בעלות הברית בזירת דרום מערב האוקיינוס השקט, מייג'ור גנרל ג'ורג' קני, הגה תוכנית לתקיפת וייווק. בעלות הברית החלו בהקמת שני שדות תעופה דמה בסמוך לעמדות היפניות בחצי האי הואון. צוותים קטנים העלו ענני אבק גדולים במטרה ליצור את הרושם שבמקום מתבצעות עבודות בנייה רחבות היקף, והיפנים הגיבו בהפגזת שדות התעופה המדומים. בה בעת, הקימו בעלות הברית שדה תעופה אמיתי במרחק 80 קילומטרים משם, אליו העבירו מטוסי קרב. 

ב-12 באוגוסט פתחה הארמייה הרביעית במתקפה על בסיסי בעלות הברית בוואו, בבנה-בנה ובסלמאואה, אך היא לא הניבה פירות.

==הפשיטות==
היפנים תכננו לערוך פשיטה נוספת על בסיסי בעלות הברית, אך ב-17 באוגוסט פתחו האחרונות במתקפה על הבסיסים היפנים בווייווק. בשעות הבוקר המוקדמות תקפו ארבעים ושבעה מפציצי B-24 ליברייטור וB-17 מבצר מעופף כמאתיים מטוסים יפניים בשדה התעופה בווייווק ובמספר שדות תעופה נוספים באזור, בעוד אלה חונים על הקרקע במקבצים. מספר טייסים יפנים ניסו להמריא אך נורו מיד. בשעה 09:00 תקף את וייווק גל נוסף של מפציצים מלווים במטוסי קרב. בפשיטה זו איבדו בעלות הברית שלושה מפציצים, אך המפציצים השמידו כ-100 מטוסי אויב וכמויות גדולות של אספקה וגרמו לאבדות בנפש.

לאחר הפשיטות נותרו ברשות היפנים 30 מטוסים בלבד. מספר זה לא אפשר לארמייה הרביעית לספק סיוע לכוחות על הקרקע ולמעשה חוסל הכוח האווירי היפני בגינאה החדשה, ובעלות הברית השיגו עליונות אווירית באזור. הארמייה הרביעית התאוששה במידת מה לאחר מכן, אך לא שבה לגודלה הקודם.

==ראו גם==
* המערכה בגינאה החדשה

==קישורים חיצוניים==
* ג'ון וורדן, [http://www.au.af.mil/au/awc/awcgate/warden/ward-toc.htm The Air Campaign: Planning for Combat ].
*ג'ורג' אודגרס, [http://www.awm.gov.au/cms_images/histories/27/chapters/05.pdf Chapter 5 – Air Support During the Lae–Nadzab–Finschhafen Operations ], אתר מורשת המלחמה האוסטרלית.
* הירויוקי שינדו, [http://www.awm.gov.au/journal/j34/shindo.asp Japanese air operations over New Guinea during the Second World War ], אתר מורשת המלחמה האוסטרלית.

==הערות שוליים==

וייווק
קטגוריה:מלחמת העולם השנייה: 1943
קטגוריה:קרבות ומבצעים אוויריים במלחמת העולם השנייה
מקדוניקוס

מקדוניקוס (ביוונית: Μακεδονικός K.A.E.) היא קבוצת כדורסל יוונית משכונת ניאפוליס בעיר סלוניקי המתמודדת בליגה היוונית השלישית. בעבר שיחקה הקבוצה בליגת העל היוונית בכדורסל, ואף הגיעה לגמר גביע יול"ב ב-. הקבוצה נקראת על שם האזור היווני העתיק מקדוניה, וצבעיה הם ירוק ולבן.

==היסטוריה==
מחלקת הכדורסל של מקדוניקוס נוסדה בשנת 1929. הקבוצה שיחקה במשך 6 עונות בליגת העל בשתי קדנציות, לאחר שזכתה באליפויות הליגה השנייה ב-2000 ו-2002. ב-2003 אימן את הקבוצה הישראלי צביקה שרף.

בעונת העפילה מקדוניקוס לגמר גביע יול"ב, לאחר שהתגברה על הפסד של 23 נקודות במשחק הראשון של חצי הגמר מול המופארם ורשאץ. בגמר פגשה הקבוצה את ריטאס וילנה הליטאית והפסידה 78–74.

בסיום עונת 2006/07 נקלעה הקבוצה לבעיות כלכליות וירדה שתי ליגות בבת אחת. בעונה שלאחר מכן ירדה מקדוניקוס לליגה הרביעית והאחרונה, ומאז משחקת בליגות הנמוכות של יוון.

==שחקנים בולטים בעבר==
* יורגוס סיגלאס
* אלטון בראון
* פיט מייקל
* צ'ארלס סמית'
* ניקיטה מורגונוב

==קישורים חיצוניים==
*

==הערות שוליים==

קטגוריה:קבוצות כדורסל יווניות
קטגוריה:סלוניקי: מועדוני ספורט
עורפנית סורית

עורפנית סורית (שם מדעי: Bothriomyrmex syrius) היא מין של נמלה הנפוץ במזרח התיכון, ובפרט בסוריה, כמשתמע משמה.

העורפנית היא טפיל המשתלט על קני נמלים, והיא מפורסמת בזכות דרך ההשתלטות המיוחדת שלה על הקנים - המלכה העורפנית חודרת לקן של הנמלים האחרות והורגת את מלכתם.

בישראל העורפנית נפוצה בעיקר במרכז הארץ, שם היא משתלטת על קני הבנאית הארץ-ישראלית (tapinoma israele).

==תיאור חיצוני==
פועלות העורפנית הן נמלים בגודל ממוצע: כ-2–3 מילימטרים. צבען חום בהיר, כמעט צהוב.

אורך המלכה הוא כחמישה מילימטרים. בטנה תפוחה וגדולה ביחס לגופה. צבעה של המלכה הוא חום כהה, אך הקרום שבין חלקי הגוף השונים הוא צהוב.

העורפנית מפרישה ריח חריף, הדומה לריח שמפרישה הנמלה הבנאית.

==התנהגות וההשתלטות על קני הנמלה הבנאית==
העורפנית חיה במושבות קטנות יחסית של כמה עשרות עד כמה מאות פריטים. המושבות נוסדות כאשר מלכה עורפנית מופרית נכנסת לקן של הנמלה הבנאית. העורפנית מפרשה פרומון דומה לזה שמפרישה המלכה הבנאית, וכך הפועלות אינן מזהות אותה. העורפנית מחפשת את המלכה הבנאית, וכשהיא מוצאת אותה היא עורפת את ראשה.

לאחר ההרג ממשיכה המלכה להפריש את הפרומון המלכותי ומתחילה להטיל ביצים. הנמלים הבנאיות מתייחסות אליה כאל מלכתן, ומטפלות בביצים וברימות הבוקעות מהן. במשך הזמן הולכות העורפניות ומתרבות במושבה, ומספר הבנאיות הולך ופוחת. הבנאיות שנשארות הופכות לשפחות של העורפניות, ואלו האחרונות חיות מאוכל שהבנאיות מלקטות עבורן.

בסופו של דבר מתות כל הנמלים הבנאיות במושבה, כי אין אף מלכה שתוליד דור חדש. המושבה העורפנית הופכת לעצמאית. המושבה העצמאית חיה בעיקר מטל דבש של כנימות שורש. לאחר זמן מה, היא עוזבת את הקן של הנמלה הבנאית, ונודדת למקומות לחים מתחת לאבנים.

מעוף הכלולות של העורפנית מתרחש באביב. אחריו יוצאות המלכות המופרות לחפש קנים חדשים להשתלט עליהם.

==קישורים חיצוניים==

קטגוריה:בעלי חיים שתוארו ב-1910
קטגוריה:טקסונים שתוארו בידי אוגוסט פורל
קטגוריה:נמליים
קטגוריה:ארץ ישראל: דבוראים
קטגוריה:בעלי חיים טפיליים
החופש להינשא

החופש להינשא (באנגלית: Freedom to Marry) היה ארגון ללא כוונת רווח אמריקאי הפועל לקידום הכרה כלל-ארצית בנישואים חד-מיניים בארצות הברית. הארגון נוסד ב-2003 על ידי אוון וולפסון (Evan Wolfson) - שנחשב על ידי רבים כאבי התנועה לנישואים חד-מיניים - והוא גם מנכ"ל הארגון.

על פי הצהרת הארגון - שכותרתה "מפת הדרכים לניצחון" - הארגון פועל להשגת הכרה בנישואים חד-מיניים בכל מדינות ארצות הברית. על פי הצהרת הארגון הוא פועל גם להשגת תמיכת רוב הציבור בשוויון בנישואים ולשים סוף למה שהארגון רואה בו אפליה פדרלית של נישואים חד מיניים. הארגון פועל גם לביטול החוק להגנת הנישואים - חוק פדרלי שנחקק ב-1996 בארצות הברית, ושמונע מהרשויות הפדרליות במדינה להכיר בנישואים חד-מיניים, והחלפתו בחוק כבוד לנישואין שתואם לעמדת הארגון בנושא.

ב-2010 השיק הארגון קמפיין בשם "קיץ למען נישואים", קמפיין שנועד להיות מנוגד לסיור האוטובוס האנטי-להט"בי של הארגון למען נישואים, "גבר אחד, אישה אחת".

בתחילת 2015, 37 מדינות בארצות הברית הכירו בנישואים חד-מיניים וכן בוושינגטון די. סי., הוכרו נישואים חד-מיניים באמצעות חקיקה.

ב-26 ביוני 2015, הושגו למעשה מטרות הארגון, לאחר פסק דין אוברגפל נגד הודג'ס, שבעקבותיו נישואים חד-מיניים הפכו להיות חוקיים בכל מדינות ארצות הברית.

==ראו גם==

* זכויות להט"ב בארצות הברית
* התנגדות לזכויות להט"ב

==קישורים חיצוניים==

* 

* 

==הערות שוליים==

קטגוריה:ארגוני להט"ב בארצות הברית
קטגוריה:זכויות להט"ב בארצות הברית
קטגוריה:נישואים בארצות הברית
מריאצ'י

מָריאָצ'י (בספרדית: Mariachi) הוא סוגה מוזיקלית שמקורה במדינת חליסקו, שבמערב מקסיקו. מוזיקת הז'אנר משלבת כלי מיתר ומושפעת מההתפתחות ההיסטורית והתרבותית של מערב מקסיקו. לאורך היסטוריית המריאצ'י, מוזיקאים ערכו יצירות אקספרימנטליות עם כלי נשיפה, וכלי הקשה. בנוסף, גורמים סוציו-היסטוריים השפיעו על הרפרטואר מבחינת ביצועים ומגוון המאפיינים של השירה בכל אזור. כמו גם על אבולוציית הלבוש הנלווה לביצועים.

המריאצ'י מהווה אלמנט חשוב בלימודי המוזיקה המקסיקנית משום שההרכב שנוצר במהלך התקופה הקולוניאלית, מצא את מהותו בעידן הפוסט קולוניאלי, ופרח בתקופה לאומנית, ותוך כך הפך לבעל השפעה עולמית בזמנים המודרניים. במהלך התפתחות זו, בעיקר מאז התקופה הלאומנית, מוזיקת מריאצ'י הפכה לסמל של מוזיקה מקסיקנית וזכתה לפרסום השירה המקסיקנית בפלטפורמה חוץ אזורית. זאת באמצעות השתתפות בתוכניות רדיו פופולריות, הופעה בסרטים מקסיקניים מוקדמים, וביצוע קמפיינים נשיאותיים.

אנסמבל מריאצ'י מורכב לרוב מכינורות, חצוצרות, גיטרה קלאסית, ויולה, גיטרה בס, גיטרה אקוסטית, ולפעמים נבל. הנגנים מופיעים בתלבושת אחידה שחורה עם עיטורים בצבע כסף, הכוללת מכנס רכיבה הקרוי "צ'ארו" וכובע רחב-שוליים.

המריאצ'יס המקוריים היו נגני רחוב מקסיקנים, אבל היום מרביתם בדרנים מקצועיים בתעשיית הבידור, ובעלי כישורי נגינה על יותר מכלי אחד, כשכל נגן גם יכול לשיר. לפעמים הם מלווים זמרי פופ, דוגמת היא הזמרת סלינה, שהתחילה את דרכה כחלק מתרבות המריאצ'י המקומית. שירי נרקוקורידו הם מוזיקה בסגנון זה.

בשנת 2016 הכיר ארגון אונסק"ו בסוגה המוזיקלית של המריאצ'י כמורשת תרבותית בלתי מוחשית.

==קישורים חיצוניים==

* [http://sobrino.net/mer/entry_on_the_word_mariachi.htm היסטוריית המריאצ'י], באתר האנציקלופדיה הלטינית
* 

קטגוריה:מוזיקה מקסיקנית
קטגוריה:סגנונות מוזיקליים
קטגוריה:מקסיקו: סמלים לאומיים
קטגוריה:מילים וביטויים בספרדית
ג'ון פייפר-פרגוסון

ג'ון פייפר-פרגוסון (באנגלית: John Pyper-Ferguson; נולד ב-27 בפברואר 1964) הוא שחקן קנדי, שמופיע בעיקר בסרטים וסדרות אמריקאים וקנדים.

== ביוגרפיה ==
ג'ון פייפר-פרגוסון נולד באוסטרליה; בנם של אצן ושחיינית אולימפית.מספר חודשים לאחר לידתו, עבר עם משפחתו לקנדה.

== קריירה ==
פייפר-פרגוסון החל את קריירת המשחק שלו בקנדה, כאשר שיחק את התפקיד הראשי, סוני המילטון, בסדרת הדרמה "Hamilton's Quest". תפקיד זה הוביל אותו לקבלת תפקידים בסרטים הוליוודים כגון "Bird on a Wire" לצד מל גיבסון וגולדי הון, "Stay Tuned" לצד ג'ון ריטר ובמערבון של קלינט איסטווד "בלתי נסלח".

בעשור האחרון, פייפר-פרגוסון הרבה להופיע בסדרות טלוויזיה מצליחות כגון CSI, ER, "Arliss" ו"Nash Bridges". הוא שיחק את ג'ו ווידון בסדרת הדרמה אחים ואחיות (2006-2007).

==פילמוגרפיה==
=== קולנוע ===
*Hello Mary Lou: Prom Night II (1987)
*Pin (1988)
*Bye Bye Blues (1989)
*Bird on a Wire (1990)
*Showdown at Williams Creek (1991)
*Ski School (1991)
*Killer Image (1992)
*בלתי נסלח (1992) Unforgiven
*Stay Tuned (1992)
*Every Breath (1993)
*The Road Killers (1994)
*Frank & Jesse (1994)
*Hard Core Logo (1996)
*Space Marines (1996)
*Somebody is Waiting (1996)
*Drive (1997)
*At the Hands of Another (1997)
*McHale's Navy (1997)
*בעושר ובעוני (1997)
*I'll Take You There (1999)
*Lonesome (2001)
*פרל הארבור (2001) 
*The Wind Effect (2003)
*Betraying Reason (2003)
*Fishbowl (2005)
*Vancouver (2005)
*זריחה שחורה (2005)
*אקס-מן: המפלט האחרון (2006) 
*יש לה ביצים (2006)
*Hungry Hills (2009)
*טקן (2010) Tekken
*הקובייה (2010) Die
*Score: A Hockey Musical (2010)
*נולד למרוץ (2011)
*זאבים (2014)
*The Detectives (2018)
*La Cocina (TBA)

=== טלוויזיה ===

* הספינה האחרונה (2016-2013)
* המאה (2020-2017)

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:בוגרי אוניברסיטת אלברטה
קטגוריה:מהגרים מאוסטרליה
קטגוריה:מהגרים לקנדה
קטגוריה:קנדים שנולדו ב-1964
קטגוריה:אוסטרלים שנולדו ב-1964
IDigital

איי-דיגיטל סטור בע"מ, המוכרת במותג iDigital, היא חברה ישראלית המפעילה בישראל רשת שיווק, שבה 18 חנויות וחנות מקוונת, למוצרי חברת אפל, ומספקת שירותי תמיכה וייעוץ ואחריות יצרן.

החברה הוקמה במאי 2008, והיא חברה בת בבעלות מלאה של החברה הציבורית אייקון גרופ בע"מ (iCon Group), המפיצה את מוצרי אפל בישראל.

==היסטוריה==
ב-21 בספטמבר 2008 נפתחה החנות הראשונה של הרשת בקניון רמת אביב בתל אביב. לרשת יש 18 סניפים בפריסה ארצית, לחנויות יש נראות דומה מאוד לחנויות Apple Store מחוץ לישראל. הסניפים בחיפה, תל אביב, באר שבע וירושלים מוגדרים על ידי אפל כמרכזי שירות שלה.
לחברה גם מוקד מכירות טלפוני ואתר אינטרנט עם חנות אונליין.

בשנת 2010 החלה החברה במכירה, באמצעות חברת פלאפון תקשורת, של אייפון ללא נעילת SIM וללא התחייבות לאף מפעילה סלולרית.

בשנת 2018 חנכה iDigital את iExpert - מרכז מידע שבו ניתן למצוא מדריכים כתובים, טיפים ומדריכי וידאו על מוצרי אפל. בנוסף למדריכים, בסניפים ניתנים שירותים ללקוחות המתקשים בתפעול, בפתיחת Apple ID, בהעברת מידע למכשיר החדש, הדרכות אישיות של צעדים ראשונים על מחשב Mac ועוד.

בשנת 2021 נפתחה רשת בת חדשה של iDigital בשם iDigital Goodiz. ברשת שלושה סניפים, והיא המתמחה באביזרים לסמארטפון.

iDigital מקיימת מדי שנה מכירה מוקדמת של האיפון שרק יצא ומאפשרת טרייד אין למגוון מוצרים כולל מחשבי מק.

החברה האם, אייקון גרופ בע"מ, הייתה בבעלות של קרן השקעות סקיי, עם השותפים קרן פיטנגו ובנק הפועלים. בדצמבר 2021 הונפקו מניות אייקון גרופ בבורסה לניירות ערך בתל אביב.

ב-2014 הגישה המועצה הישראלית לצרכנות תובענה ייצוגית נגד החברה בגין שירות לקוי, חיוב שלא כדין והונאת צרכנים, ב-2022 הושג הסכם פשרה לפיו איי-דיגיטל תפצה לקוחות ביותר מ-2 מיליון ש"ח.

== קישורים חיצוניים ==
* 

* 
* 
* 
* 
* 
* 
* 
* 
* 

==הערות שוליים==

קטגוריה:רשתות שיווק בישראל
קטגוריה:יבואניות סלולר בישראל
קטגוריה:ישראל: חברות פרטיות בבעלות חברות ציבוריות
קטגוריה:ישראל: חברות שהוקמו ב-2008
בנאית ישראלית

בנאית ישראלית שותה צוף פרחי צמח [[בת-שבע מטפסת]]
בנאית ישראלית (שם מדעי: Tapinoma israele) היא מין נמלה אנדמית לישראל ולאלג'יריה. הנמלה הבנאית ידועה במבנה קינה: מעין תלולית עפר הבולטת מעל פני האדמה.

הנמלה הבנאית קלה לגידול בנמלול (קן מלאכותי), ולכן היא מושא מחקר נוח עבור מירמקולוגים.

==תיאור חיצוני==
הפועלות הן נמלים מבריקות בצבע שחור. גודלן הוא כ-3 מילימטר. בטנן עגולה, והיא מעט בהירה יותר משאר הגוף.

המלכה והזכרים גדולים יותר (כ-5–6 מ"מ), ויש להם כנפיים. מלבד כנפיה, המלכה דומה לפועלות באורח יוצא דופן.

==התנהגות==
גודל המושבות של הנמלה הבנאית יכול לנוע בין עשרות למאות פרטים. בניגוד לרוב מיני הנמלים, אצל הבנאית יש לרוב מספר מלכות באותו קן. המלכות גם פעילות יותר ממלכות אחרות, אם כי הן אינן משתתפות במשימות הקבועות של הנמלים.

הבנאית ניזונה ממגוון גדול במיוחד של מזון, החל בצוף של פרחים וכלה בפגרים של בעלי חיים מזדמנים. לעיתים הבנאית מקיימת סימביוזה עם כנימות וציקדות על מנת להשיג טל דבש.

בחורף, הבנאית בונה שלוחת קן דמוי חרוט חלול מעל לפני האדמה, במקומות החשופים לשמש, במבנה המכונה סולריום . מבנה הקן ומיקומו מאפשרים שימור אופטימלי של חום, והקן מסוגל להגיע לטמפרטורה הגבוהה בעשר מעלות צלזיוס מהסביבה. הטמפרטורה הגבוהה מתאימה יותר לגידול הזחלים הבוקעים מביצי המלכה בתקופה זו. בקיץ עוזבת הבנאית את התלולית, ועוברת לגור מתחת לאדמה, בחללים המוגנים מהחום, ובאזורים עשירים במים וצמחייה.

כאשר בנאית מותקפת, או שנוגעים בה, היא מפרישה פרומון. שימושו הסינתטי של פרומון זה הוא חומר ריח וטעם של ענבים.
סולריום עליו ניתן לראות כמה נמלי בנאית ישראלית

==ראו גם==
*נמלול (נמלים)
*עורפנית סורית

==קישורים חיצוניים==

==הערות שוליים==

קטגוריה:בעלי חיים שתוארו ב-1904
קטגוריה:טקסונים שתוארו בידי אוגוסט פורל
קטגוריה:נמליים
קטגוריה:ארץ ישראל: דבוראים
קטגוריה:ארץ ישראל: בעלי חיים אנדמיים
קטגוריה:צפון אפריקה: חרקים
אנרי חגוש

אנרי ינברוביץ' חגוש (ברוסית: Анри Енверович Хагуш; נולד ב-23 בספטמבר 1986 בגגרה שבגאורגיה) הוא כדורגלן עבר רוסי ממוצא אבחזי ששיחק בעמדת המגן בארסנל טולה.

== תארים ==
;קבוצתיים
* באטה בוריסוב
** אליפות בלארוס (4) - 2006, 2007, 2008, 2014
** גמר הגביע הבלארוסי - 2006/2007

==קישורים חיצוניים==

* [http://www.rfpl.org/player/id6610 סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/132 דף השחקן] באתר הרשמי של רוסטוב 

קטגוריה:מגני כדורגל רוסים
קטגוריה:כדורגלנים רוסים
קטגוריה:כדורגלני באטה בוריסוב
קטגוריה:כדורגלני רובין קאזאן
קטגוריה:כדורגלני קובאן קרסנודאר
קטגוריה:כדורגלני רוסטוב
קטגוריה:כדורגלני ספרטק נלצ'יק
קטגוריה:כדורגלני טורפדו ז'ודינו
קטגוריה:כדורגלני ארסנל טולה
קטגוריה:רוסים שנולדו ב-1986
גטינגן (כדורסל)

בי.ג'י. גטינגן (גרמנית: Basketballgemeinschaft Göttingen) היא קבוצת כדורסל גרמנית מהעיר גטינגן, המתמודדת בליגת העל הגרמנית בכדורסל וביורופקאפ.

==היסטוריה==
המועדון נוסד ב-1974 ומשתתף בליגה הראשונה בגרמניה החל מעונת . הקבוצה אמנם מעולם לא זכתה בתואר בגרמניה, אך כבר בעונתה הראשונה אי פעם במפעל אירופאי, מחזיקה הקבוצה בתואר גביע היורוצ'לנג' מעונת 2009/10 כשזכתה בו לאחר ניצחון בגמר מול קבוצת קרסניה קריליה סמרה הרוסית 75-83.

בעונת 2010/11 השתתפה הקבוצה ביורוקאפ והגיעה עד לשלב רבע הגמר. ובליגה הגרמנית עד לרבע גמר הפלייאוף. בעונת 2011/12 השתתפה הקבוצה ביורוצ'לנג'. ובסיום העונה ירדה לליגה השנייה ולאחר מספר עונות חזרה לליגה הבכירה.

==שחקנים בולטים==
* אנטוני ג'ורדן
* ג'ון ליטל
* מייקל מיקס

==קישורים חיצוניים==

* 

קטגוריה:קבוצות כדורסל גרמניות
קטגוריה:סקסוניה התחתונה: ספורט
קטגוריה:גטינגן
פאול וולפסקהל

פאול פרידריך ווֹלְפְסקֵהל (לעיתים וולפסקל; בגרמנית: Paul Friedrich Wolfskehl; 30 ביוני 1856, דרמשטאדט – 13 בספטמבר 1906, שם) היה תעשיין יהודי-גרמני ומתמטיקאי חובב. נודע כמייסד פרס וולפסקהל – 100,000 מארק גרמני שיועדו לאדם שיוכיח את המשפט האחרון של פרמה.

==חייו==

פאול היה בנו הצעיר של הבנקאי היהודי יוזף קארל תיאודור וולפסקהל (1814–1863) ושל יוהאנה, בתו של בנקאי החצר בשטוטגרט, נתן וולף קאולה (Kaula). אחיו הבכור, וילהלם אוטו וולפסקהל (1841–1907), היה משפטן. וילהלם לקח על עצמו את ניהול הבנק המשפחתי לאחר מות אביהם, ואילו פאול החל בשנת 1875 לימודי רפואה בלייפציג, טיבינגן והיידלברג, שם התמחה באופתלמולוגיה. בזמן זה החל לגלות סימפטומים של טרשת נפוצה, ובעטיה עזב את לימודי הרפואה והחל ללמוד מתמטיקה בבון ומשנת 1881 באוניברסיטת ברלין, שם למד בין היתר תורת המספרים אצל ארנסט אדוארד קוּמר (Kummer). וולפסקהל, שכבר הוסמך כדוקטור לרפואה, לא כתב דיסרטציה במתמטיקה. בשנת 1887 עשה הביליטציה באוניברסיטה הטכנולוגית של דרמשטאדט (TU Darmstadt), ושם הרצה גם על תורת המספרים.

בסביבות שנת 1890 כרע תחת עול המחלה ונאלץ לחדול מלהרצות, אך עם זאת הוסיף לפרסם כמה מאמרים מתמטיים קצרים. ב-1903 הסכים לשידוך שארגנה משפחתו, אך הזיווג לא עלה יפה. לקראת מותו, ב-1905 ציווה 100,000 מרקים כפרס שיינתן למי שיוכיח את המשפט האחרון של פרמה.
נפטר ב-1906.

אחיינו (בן אחיו וילהלם אוטו) היה הסופר, המשורר והמתרגם הנודע קארל וולפסקהל.

==פרס וולפסקהל==

גרסה רומנטית המסבירה את הפרס נמסרה על ידי המתמטיקאי אלכסנדר אוסטרובסקי. וולפסקהל נדחה בחיזוריו אחרי עלמה צעירה. כיוון שלא מצא טעם לחיים ללא אהבתה, החליט להתאבד בירייה לראשו. הוא הסדיר את ענייניו, קבע את תאריך מותו וקבע כי שעת המוות תהיה חצות בדיוק. כיוון שהיה אדם שיטתי ומסודר סיים את הכנותיו כמה שעות מוקדם מן הרגיל ולכן החליט להעביר את שעותיו האחרונות בספרייתו בקריאת פרסומים מתמטיים. בשעה שעבר על מאמרו של קומר המסביר את טעותם של אוגוסטן לואי קושי וגבריאל לאמה בניסיונם להוכיח את המשפט האחרון של פייר דה פרמה, נתקל בנימוק מוקשה. עד שהצליח ליישב לעצמו את הנקודה, חלפה שעת חצות ותשוקתו של וולפסקהל לחיים ניצתה מחדש.

בצוואתו הקצה וולפסקהל 100,000 מרקים לאדם שיוכיח את המשפט האחרון של פרמה, והקציב מאה שנה למתן ההוכחה (אך לו היה מוכח שהמשפט אינו נכון, המפריך לא היה מקבל מאומה). עם מותו ב-13 בספטמבר 1906 הפכה הזכייה בפרס וולפסקהל למטרתם של מתמטיקאים חובבים רבים. כל ההוכחות שנשלחו אל ועדת הפרס באוניברסיטת גטינגן, שבראשה עמד המתמטיקאי אדמונד לנדאו, נמצאו שגויות. כדי לענות לפונים הרבים הכין לנדאו שבלונה של מכתב שהכיל את מספרי העמוד והשורה בהם נמצאה הטעות הראשונה. מרטין גרדנר מספר על שיטות יצירתיות אף יותר כגון שליחת המכתב בחזרה לפונה והפניה לחובב הקודם ששלח מכתב כבר-סמכא בנושא, או התשובה "יש לי הפרכה נפלאה להוכחה שלך, אבל לרוע המזל הנייר הזה צר מלהכילה". בסופו של דבר ניתן הפרס לאנדרו ויילס ב-1997, כ-11 שנה לפני מועד פקיעת הפרס.

==ראו גם==
*השערת ביל - אנדרו ביל הוא בנקאי מדאלאס שמציע פרס של מיליון דולר למי שיוכיח את "השערת ביל", שהיא הכללה של המשפט האחרון של פרמה.

==לקריאה נוספת==
* סיימון סינג, המשפט האחרון של פרמה, הוצאת ידיעות אחרונות, 2000.

==קישורים חיצוניים==

* Simon Singh, [http://www.simonsingh.net/media/articles/maths-and-science/the-wolfskehl-prize The Wolfskehl Prize]

קטגוריה:מתמטיקאים גרמנים
קטגוריה:מתמטיקאים יהודים
קטגוריה:יהודים גרמנים
קטגוריה:תעשיינים גרמנים

קטגוריה:גרמנים שנולדו ב-1856
קטגוריה:גרמנים שנפטרו ב-1906
בואינג E-3 סנטרי

בואינג E-3 סנטרי (אנגלית: Sentry, זקיף; ידוע גם בשם איוואקס או איווקס, AWACS, ראשי תיבות של Airborne Warning and Control System, מערכת התרעה ושליטה אווירית) הוא מטוס שליטה ובקרה אמריקאי המבוסס על מטוס בואינג 707. המטוס מאפשר מעקב אחרי תנאי מזג האוויר, ניהול שדה הקרב, זיהוי איומים ותיאום פעילויות אוויריות. סימן ההיכר שלו הוא אנטנת המכ"ם העגולה והרחבה המורכבת על חלקו העליון.

== פיתוח ועיצוב ==
פיתוח המטוס החל כהצעה למכרז לפיתוח מחליף ל-EC-121 המטוס פותח על בסיס מטוס בואינג 707. על המטוס מותקנת צלחת המשמשת כיסוי לצלחת מכ"ם מסתובבת אשר שימשם את מטוס.

לאחר הזכייה במכרז ב-26 בינואר 1973 החל פיתוח בקנה מידה מלא של מערכות שליטה ובקרה. כדי לאפשר פיתוח נוסף של מערכות המטוס, בוצעו הזמנות לשלושה מטוסי טרום-ייצור, שהראשון שבהם ביצע את טיסת הבכורה שלו בפברואר 1975. ייצורו הופסק בשנת 1982, לאחר שיוצרו ממנו 68 יחידות.

ה-E-7 נועד להחליף את מטוסי ה-E-3, ה-RC-135 וה-E-8<ref></ref>.

== שירות ==
המטוסים הראשונים התחילו להגיע בשנים 1977-1978 ונקלטו בטייסת הבקרה האווירית המוטסת ה-965.

המטוס נמצא בשימוש על ידי צבאות ארצות הברית, צ'ילה, צרפת, ערב הסעודית ועל ידי נאט"ו.

== מפעילים ==

* - 31 מטוסים 
* - 7 מטוסים מתוכם שנים נגרסו, לאחר ששנים הוצא משירות כדי לשמש כחלפים, ושלושה נמכרו לצ'ילה
* - 4 מטוסים
* - 18 מטוסים מתוכם 3 יצאו משירות ואחד התרסק
* - 5 מטוסים
* - 3 מטוסים שנקנו מחיל האוויר המלכותי

==קישורים חיצוניים==

== הערות שוליים ==

קטגוריה:כלי טיס אמריקאיים
E-3 Sentry
קטגוריה:ארצות הברית: כלי טיס צבאיים
קטגוריה:מטוסי שליטה ובקרה
מוריס האלבווקס

מוריס האלבווקס, 1898, בגמר לימודיו באקול נורמל סופרייר
מוריס האלבווקס (צרפתית: Maurice Halbwachs; בהגייה צרפתית: mɔˈʁis ˈalbvaks; 11 במרץ 1877 – 16 במרץ 1945) היה פילוסוף וסוציולוג צרפתי אשר פיתח את מושג הזיכרון הקולקטיבי.

==תולדותיו==
מוריס הלבווקס נולד בריימס, ולמד ב"אקול נורמל סופרייר" בפריז, אחד ממוריו בפילוסופיה היה אנרי ברגסון, שהשפיע עליו מאוד. נסע לגרמניה ב-1904, שם למד באוניברסיטת גטינגן, ועבד בקיטלוג כתבי-יד של לייבניץ.
בשנת 1905, חזר לצרפת ופגש את אמיל דורקהיים, והחל להתעניין בסוציולוגיה. בשנת 1909 הוא חזר לגרמניה ולמד מרקסיזם וכלכלה בברלין.

במהלך מלחמת העולם הראשונה עבד במשרד המלחמה. לאחר המלחמה, כיהן כפרופסור לסוציולוגיה ופדגוגיה באוניברסיטת שטרסבורג. היה פרופסור אורח כשנה באוניברסיטת שיקגו, בשנת 1935, התמנה לפרופסור בסוציולוגיה בסורבון; היה שותף למחקרים עם מרסל מוס ושימש עורך ה-Annales de Sociologie, כתב העת, שהיה יורשו של L'Année Sociologique.

הלבוואקס היה ידוע בדעותיו הסוציאליסטיות, בתפיסת עולמו ובביקורתו ההומניסטית על תהליכים חברתיים הקשורים במודרניזציה, וכמו כן, בהתנגדותו ללאומנות ולפאשיזם. לאחר כיבוש צרפת על ידי הנאצים, במלחמת העולם השנייה, הוא נעצר על ידי הגסטפו, וגורש למחנה הריכוז בוכנוואלד בגרמניה, שם נפטר מדיזנטריה בשנת 1945.

===משנתו===
האלבווקס פיתח את התפיסה כי זיכרון משותף של קבוצה, או חברה, לגבי עברה ההיסטורי עשוי להיות יזום ומתוכנן על ידי אליטות מנהיגות, בעלות משאבים מסוגים שונים. הזיכרון הקולקטיבי הוא במידה רבה תלוי המנהיגות או המנהיגים של חברה מסוימת, ומושפע מכללי המוסדות והמסגרות שלה. התודעה של הפרט לגבי העבר ההיסטורי של החברה אליה הוא משתייך, מוזן בדרך כלל מהזיכרון הקולקטיבי, וללא מודעות מלאה לכך.

==מספריו==
<div style="direction: ltr;">
* Les cadres sociaux de la mémoire, 1935, 1952
* Le calcul des probabilités à la portée de tous, 1924
* La Classe ouvrière et les niveaux de la vie, 1970
* Esquisse d’une psychologie des classes sociales, 1955
* Leibniz, 1907
* Memorie di Terrasanta, 1988
* Morphologie sociale, 1938, 1970
* Population and society; introduction to social morphology, 1960
* Sources of religious sentiment, 1962
* La topographie légendaire des Évangiles en Terre Sainte :étude de mémoire collective, 1941 </div>

==קישורים חיצוניים==

קטגוריה:פילוסופים צרפתים
קטגוריה:סוציולוגים צרפתים
קטגוריה:חברי תנועת ההתנגדות הצרפתית
קטגוריה:סגל אוניברסיטאות בצרפת
קטגוריה:אסירים במחנה הריכוז בוכנוואלד
קטגוריה:נספי השואה
קטגוריה:בוגרי אוניברסיטת גטינגן
קטגוריה:מעוטרי מדליית הרזיסטנס
קטגוריה:מקבלי אות לגיון הכבוד
קטגוריה:בוגרי אקול נורמל סופרייר
קטגוריה:בריטים שנולדו ב-1877
קטגוריה:צרפתים שנפטרו ב-1945
חבורה חסרת פיתול

בתורת החבורות, חבורה היא חסרת פיתול אם הסדר של כל איבר שונה מ-1 הוא אינסופי. כל חבורה סדורה היא חסרת פיתול, וכל חבורה אבלית חסרת פיתול ניתנת לסידור. 

== השערות קפלנסקי ==
השערות קפלנסקי עוסקות באיברים של אלגברת החבורה (מעל שדה) של חבורה חסרת פיתול: 
# כל איבר הפיך של <math>F[G]</math> הוא כפולה בסקלר של איבר של החבורה; 
# באלגברת החבורה אין מחלקי אפס; 
# באלגברת החבורה אין אידמפוטנטים לא-טריוויאליים.
השערה (1) גוררת את (2) וזו גוררת את (3), מעל כל שדה ולכל חבורה חסרת פיתול. להשערה (1) נמצאה דוגמה נגדית [https://arxiv.org/abs/2102.11818] שבה החבורה כמעט-אבלית, מעל השדה מסדר 2. השערה (2) שקולה לכך שבאלגברת החבורה אין איברים נילפוטנטיים (פרט לאפס). 

== ראו גם ==

* פיתול

קט:תורת החבורות

en:torsion free group
שנפ

מפעלי ע. שנפ ושות' בע"מ היא חברה לייבוא ושיווק מצברים, צמיגים ואביזרים לרכב.
==היסטוריה==
החברה הוקמה בשנת 1951 על ידי ד"ר עמנואל שנפ, אליעזר בסיוק, ומשה רוזנשיין (סוחר מתל אביב). המפעל הוקם באזור התעשייה נתניה-צפון. בתחילה יוצרו המצברים בעבודת יד, בארגזי גומי שנסגרו עם זפת.

במרוצת השנים התפתח המפעל ורכש ידע, טכנולוגיה ומכונות לייצור מצברים באיכות משופרת. בשנת 1977 החלה שנפ לייצר מצברים בארגזי פוליפרופילן, בשיטה עם מיכון אוטומטי בחלקו. בארגזים אלו עושים שימוש עד היום.

בשנת 1986 חתמה החברה הסכם ידע עם חברת CEAC הצרפתית (כיום EXIDE). בשנה זו שודרג הייצור למצברים עם חוצצי מעטפה ומצברים ללא טיפול "מצברומט".

בשנת 1991 החלה שנפ לייצא מצברים לרומניה, עם השנים הרחיב המפעל את יעדי הייצוא אל ארצות נוספות באירופה.

בשנת 1995 הוסמכה החברה וקיבלה את תו תקן האיכות הישראלי והבינלאומי ISO9002. המפעל הוסמך גם לתקן ISO 9001-2000.

בשנת 2006 שנפ קיבלה את הזיכיון לשמש כיבואן הבלעדי של חברת TROJAN בישראל.

באפריל 2007 הפכה לחברה ציבורית. מספר שנים בהעשור הראשון של המאה ה-21 החברה הייתה בשליטת קמן אחזקות.

בשנת 2012 רכשה החברה את אליאנס שיווק ישראל והחלה לייבא ולשווק צמיגים.

בשנת 2017 רכשה החברה 50% מא.ד.י מערכות והחלה לייבא ולשווק אביזרי רכב.

בסוף שנת 2018 סגרה החברה את מפעל המצברים בשל עלויות הייצור הגבוהות בהשוואה לרכש.

==שמירה על איכות הסביבה==
במפעל הותקנו מערכות טיהור אוויר מתקדמות, מערכות סינון מים ונטרול שפכים. נעשה שילוב של מחזור בתהליך הייצור. מערך השיווק של שנפ מתבצע איסוף המצברים הישנים המיועדים למחזור לחומרי גלם לתעשייה.

== ראו גם ==
* סוללת עופרת-חומצה

==קישורים חיצוניים==
* 
* [http://www.schnapp.co.il/ אתר החברה]
== הערות שוליים ==

קטגוריה:חברות הנסחרות בבורסה לניירות ערך בתל אביב
קטגוריה:תעשיית רכב בישראל
קטגוריה:ישראל: תעשייה
קטגוריה:נתניה: חברות
קטגוריה:ישראל: חברות שהוקמו ב-1951
תומאס ג'ונס

תומאס ג'ונס (באנגלית: Thomas Jones; ) היה מרצה ראשי בטריניטי קולג' שבקיימברידג' במשך כעשרים שנה, ומורה ידוע למתמטיקה. מפורסם בעיקר כמנחהו של אדם סדג'וויק.

== חייו ==
מאמינים שג'ונס היה בנו הבלתי-חוקי של מר אוון אוון מ-Tyncoed שבמחוז Powys בווילס, ומנהלת משק הבית שלו, שאחר כך נשאה למר ג'ונס מ-Traffin שבמחוז קרי, שגידל את תומאס כבנו.

לאחר שסיים את לימודיו בבית-הספר Shrewsbury, הוא התקבל לקולג' סנט ג'ון שבקיימברידג' ב-28 במאי 1774, כתלמיד המשלם שכר לימוד. ב-27 ביוני 1776 עבר לטריניטי קולג', שם הפך לתלמיד מן המנין ב-1777, וקיבל את תואר ה-BA ב-1779, כשהוא מגיע למקום הראשון במבחני המתמטיקה וזוכה בפרס סמית'. ב-1782 קיבל את תואר ה-MA, ונעשה חבר בקולג' ב-1781. הוא היה עוזר לדיקן בשנים 1787-1789, ומרצה מ-1787 עד 1807. התמנה לדיקן בעיר פטרבורו ב-18 ביוני 1780, ואחר-כך לכומר ב-Ely שב-Cambridgeshire, לקאנון ב-Fen Ditton שבאותו מחוז, ב-1784, ובאותה שנה גם לקאנון ב-Swaffham Prior. ב-1791 נשא בפני האוניברסיטה דרשה נגד מסורת הדו-קרב, שבעקבותיה התקיים דו-קרב בין שני תלמידי תואר ראשון שבו נפצע ומת אחד מהם. ג'ונס מת ב-18 ביולי 1807 ב-Edgware Road שבלונדון. נקבר בבית-הקברות של קולג' דלוויץ'. פסל ולוח זיכרון מוצבים בבית התפילה של טריניטי קולג'.

למרות שלמד רבות מג'ון קראנק, המנחה שלו בקיימברידג' היה תומאס פוסטלסויט.

==קישורים חיצוניים==

קטגוריה:מתמטיקאים בריטים
קטגוריה:בריטים שנולדו ב-1756
קטגוריה:בריטים שנפטרו ב-1807
אלי מורנו

אלי מורֶנו (נולד ב-9 במאי 1968) הוא מורה, סופר ופזמונאי ישראלי.

==ביוגרפיה==
מורנו נולד בתל אביב, גדל בחולון בילדותו ולאחר מכן בנעוריו עבר לרמת גן. למד בתיכון בליך בעיר, והוא בוגר החוג לקולנוע וטלוויזיה באוניברסיטת תל אביב,(1996), ומוסמך בלימודי תרבות (M.A) של האוניברסיטה הפתוחה(2018), ובעל תעודת הוראה בהיסטוריה גם היא מטעם האוניברסיטה הפתוחה. לאלי שתי בנות.

==יצירתו==
את ספר הביכורים שלו, קובץ סיפורים קצרים בשם "מלחמת הוופלות", פרסם בגיל 29 בשנת 1997.

בשנת 2003 פרסם את ספרו השני בהוצאת גוונים, "חצי ירח וכמה כוכבים לידו"' – אסופה של ארבעה סיפורים: "שמיכת הטלאים של קלואי", "חבר שלי מישל", "מופע הקסמים של ברנרדו", וסיפור הנושא את שם הספר.

בשנת 2006 פרסם את ספרו השלישי – אסופה נוספת של סיפורים תחת השם "אישה מונית", גם כן בהוצאת גוונים.

במקביל לפרסום ספריו החל להשתלב בכתיבה פובליציסטית ברשת באתרי בלוגים וכמו כן בכתיבה פזמונאית.

בין השירים שכתב: "אם תבוא" בביצוע נינט טייב אשר ראה אור באלבומה הראשון "יחפה". מה שלא הספקתי לומר" עבור רן דנקר מתוך האלבום "שווים", ו"סוף העונה", עבור ריטה מתוך האלבום "רמזים" – כולם ללחנים של עילי בוטנר.
כמו כן כתב גם ללחן של שרון חזיז את השיר, "תראי עכשיו" ושיר נוסף עבור מאיה בוסקילה בשם "ולמרות הכול".

ב-2015 פרסם אלי מורנו את ספר הילדים הראשון שלו, "הירח של עמליה".

בשנת 2023 חידש את פעילות הספרותית והוציא לאור את קובץ הסיפורים "קיץ 86".

כיום עובד כמורה לקולנוע, היסטוריה וכמחנך בבית הספר התיכון מקיף יהוד.

==קישורים חיצוניים==

* 
* 
* 
* 

קטגוריה:סופרים ישראלים
קטגוריה:פזמונאים ישראלים
קטגוריה:בוגרי תיכון בליך
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בלוגרים ישראלים
קטגוריה:סגל תיכון מקיף יהוד
קטגוריה:ישראלים שנולדו ב-1968
ציקלופיים

ציקלופיים (שם מדעי: Cyclopoida) סדרה של סרטנים יורדים בתת-המחלקה שטרגליים. כמו שטרגליים רבים אחרים הם קטנים, פלנקטונים, חיים גם בים וגם במקווי מים מתוקים. מסוגלים לתנועה מהירה. התפתחות מהזחל לבוגר היא בצורת התנשלות. את הביצים נושאת הנקבה בשק או שני שקים שצמודים לסגמנט הבטן הראשון.

== משפחות חלקי ==
* ציקלופידיים (Cyclopidae)
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קונסטנטין סמואל רפינסק
קטגוריה:שטרגליים
קטגוריה:בעלי חיים שתוארו ב-1815
אישה אחרת

אישה אחרת (באנגלית: Another Woman) הוא סרט קולנוע משנת 1988, מסוגת דרמה, בבימויו של וודי אלן, ובכיכובן של השחקניות מיה פארו וג'ינה רולנדס (אלן לא משחק בסרט זה).

== תקציר העלילה ==
מריון פוסט (מגולמת על ידי ג'ינה רולנדס) היא פרופסור לפילוסופיה בת 50. היא נשואה לרופא קן (איאן הולם).
בשל עבודות בנייה בבניין שלה, היא שוכרת דירה במרכז העיר כדי לקבל קצת שקט ושלווה לכתיבת ספרה הפילוסופי.

בדירתה החדשה יש פתח אוורור, המאפשר לה לשמוע את כל השיחות הפרטיות של הלקוחות במשרד הפסיכיאטר השכן.
היא מוקסמת במיוחד מאחת הלקוחות (מיה פארו), השרויה בדיכאון עמוק. שמה, אותו אנו הצופים איננו שומעים, הוא הופ (תקווה). הגילויים של הופ והשקפותיה בחיים גורמים למריון לבחון את חייה שלה.

היא לומדת מגיסתה שאחיה אוהב ושונא אותה בו זמנית. היא מבינה, שכמו אביה (ג'ון האוסמן), היא הייתה בלתי נחמדה ושיפוטית כלפי מספר אנשים במהלך חייה: אחיה המדוכא פול (האריס יולין) ואשתו השברירית לין (פרנסס קונרוי), חברתה הטובה ביותר מימי התיכון, קלייר (סנדי דניס), בעלה הראשון סם (פיליפ בוסקו) ובתה החורגת לורה (מרתה פלימפטון).

יתרה מזאת, היא מבינה שחיי הנישואין הנוכחיים שלה עם קן אינם באים לידי סיפוק, ושהיא החמיצה את הסיכוי היחיד לאהבה עם חברו הטוב ביותר לארי (ג'ין הקמן). לבסוף היא מצליחה להפגש עם הופ, ולמרות שהיא רוצה לדעת עליה יותר היא, היא בסופו של דבר מדברת בעיקר על עצמה. היא מגיעה למסקנה שההפלה שעשתה לפני כמה שנים הייתה טעות, בטענה שבגילה יש דברים רבים בחיים שהיא לא תשיג יותר.

לקראת סוף הסרט מריון מחליטה לשנות את חייה לטובה.

==קישורים חיצוניים==

* עדנה פיינרו, 

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטי 1988
קטגוריה:סרטי וודי אלן
ווריק דייוויס

ווריק אשלי דייוויס (באנגלית: Warwick Ashley Davis; נולד ב-3 בפברואר 1970) הוא שחקן אנגלי. התפרסם ככוכב סדרת סרטי האימה "לפרקון" ובסרטים "ווילו והנסיכה", "סיפורי נרניה: הנסיך כספיאן" ו"מלחמת הכוכבים - פרק 6: שובו של הג'דיי". שיחק בכל שבעת "סרטי הארי פוטר" בתפקידי המורה ללחשים פרופסור פליטיק וגריפהוק (גובלין).

==ביוגרפיה==
דייוויס נולד וגדל בעיירה אפסום שבמחוז סארי, דרום-מזרח אנגליה. הוא נולד עם לקות גמדות.

===קריירת משחק===
התחיל את הקריירה שלו כבר בגיל 13 כשהתקבל לתפקיד וויקט בן שבט האיווק בסרט ההרפתקאות שובר הקופות "מלחמת הכוכבים - פרק 6: שובו של הג'דיי", המשיך עם התפקיד גם בשתי הפקות טלוויזיה מוצלחות "איווקס: שיירת האומץ" ו"איווקס: הקרב על אנדור". דייוויס התפרסם לראשונה בתפקיד גדול בשנת 1988 בפנטזיה של רון הווארד וג'ורג' לוקאס "ווילו והנסיכה", בסרט גילם את תפקיד הגמד טוב הלב ווילו המגן על התינוקת אלורה דאנן, העתידה להפוך לנסיכה. בזכות התפקיד נחשב דייוויס באותה התקופה לשחקן הנמוך המוביל והמפורסם בעולם.
השתתף בתפקיד גדול בסדרת הפנטזיה "דברי ימי נרניה" בעונות "הנסיך כספיאן" ו"המסע בדורך השחר".

בשנת 1993 כיכב דייוויס בקומדיית האימה "לפרקון" בתפקיד הראשי בתור הלפרקון הרצחני, לצידה של ג'ניפר אניסטון, באחת מהופעותיה הקולנועיות המוקדמות. הסרט לא הצליח מבחינת ביקורתית אך בכל זאת זכה לחמישה סרטי המשך בהם לוהק לתפקיד הראשי. השתתף לאחר מכן בארבעה פרקים בסדרת היוקרה "הממלכה העשירית" בתפקיד הגמד אקרון ובהפקה המבוססת על המעשייה "שלגיה ושבעת הגמדים".

בשנת 2001 הופיע בפנטזיה הספרותית שוברת הקופות "הארי פוטר ואבן החכמים" וגילם את הדמות הספרותית של המורה ללימוד לחשיםפרופסור פליטיק. את הדמות גילם דייוויס במשך כל שבעת סרטי ההמשך של סדרת סרטי "הארי פוטר". בנוסף גילם בסדרה גם את דמותו של הגובלין גריפהוק. סרטים נוספים בהם התפרסם היו "סיפורי נרניה: הנסיך כספיאן" בתור הגמד השחור ניקבריק ממלכת נרניה, העיבוד הקולנועי לספר "מדריך הטרמפיסט לגלקסיה" בתור הרובוט הדיכאוני מרווין והדרמה המוזיקלית "ריי".

== חיים אישיים ==
דייוויס פגש את אשתו השחקנית סמנתה דייוויס, גם היא בעלת לקות גמדות על סט הסרט "ווילו והנסיכה".
בנם הראשון שנולד ב-1991 נפטר זמן קצר לאחר הלידה. ב-1997 נולדה בתם אנבל וב-2003 נולד בנם הריסון ובדומה להוריהם שניהם סובלים גם כן מלקות גמדות.

== פילמוגרפיה ==
* מלחמת הכוכבים - פרק 6: שובו של הג'דיי (1983)
* המבוך (1986)
* ווילו והנסיכה (1988)
* לפרקון (1993)
* לפרקון 2 (1994)
* לפרקון 3 (1995)
* לפרקון 4: בחלל (1996)
* הנסיך ואלינט (1997)
* מלחמת הכוכבים - פרק 1: אימת הפנטום (1999)
* לפרקון: בשכונה (2000)
* שלגיה: היפה מכולם (2001) - סרט טלוויזיה 
* הארי פוטר ואבן החכמים (2001)
* הארי פוטר וחדר הסודות (2002)
* לפרקון: בחזרה לשכונה (2003)
* ריי (2004)
* הארי פוטר והאסיר מאזקבאן (2004)
* מדריך הטרמפיסט לגלקסיה (2005)
* הארי פוטר וגביע האש (2005)
* הארי פוטר ומסדר עוף החול (2007)
* סיפורי נרניה: הנסיך כספיאן (2008)
* הארי פוטר והנסיך חצוי-הדם (2009)
* הארי פוטר ואוצרות המוות חלק 1 (2010)
* הארי פוטר ואוצרות המוות חלק 2 (2011)
* ג'ק קוטל הענקים (2012)

=== טלוויזיה ===
*איווקס: שיירת האומץ (1984)
*איווקס: הקרב על אנדור (1985)
*דברי ימי נרניה (1989)
*הממלכה העשירית (2000)
*שלגייה (2001)
*החיים קצרים מדי (2011)
* דוקטור הו (2013)
* ווילו והנסיכה (2022 - הווה)

==קישורים חיצוניים==

* 

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:שחקנים נמוכי קומה
קטגוריה:אנגלים שנולדו ב-1970
גונדוקורו

גונדוקורו ב-1860
גונדוקרו בשנת 1862, תצלום מאת [[אלכסנדרין טינה]]
האי גונדוקרו (לשעבר איסמעיליה) נמצא באקווטוריה התיכונה. האי היה תחנת מסחר בגדה המזרחית של הנילוס הלבן בדרום סודאן, 1,200 קילומטרים דרומית לח'רטום. חשיבותו הייתה בעובדה שהוא נמצא בטווח של קילומטרים ספורים מגבול הניווט של הנילוס מח'רטום במעלה הנהר. מנקודה זו נמשך המסע דרומה לאוגנדה דרך היבשה.

המיסיונר הקתולי האוסטרי איגנטיוס קנובלכר הקים שם מיסיון ב-1852. המיסיון ננטש בשנת 1859. בשנת 1862 הפכה החוקרת אלכסנדרין טינה לאדם הראשון שצילם את העיירה. גונדוקרו היה מקום הגעתם של ג'ון הנינג ספיק וג'יימס אוגוסטוס גרנט לאחר מסע ארוך בן שנתיים וחמישה חודשים מזנזיבר דרך מרכז אפריקה. הם הגיעו מותשים ב-13 בפברואר 1863, והיו צפויים להיפגש עם הקונסול הבריטי ג'ון פת'ריק ומשלחת ההצלה שלו. כשפת'ריק יצא לצוד באזור הכפרי, שני החוקרים במקום התקבלו בברכה על ידי סמואל בייקר ואשתו פלורנס בייקר, שקיבלו את פניהם עם כוס תה.

אלן מורהד בספרו "הנילוס הלבן" מתאר זאת כך:

בשנת 1874 כבש צ'ארלס ג'ורג' גורדון את העיירה לטובת הח'דיו של מצרים, ובכך הבטיח את שלטונה על כל דרום סודאן.

במהלך המלחמה המהדית ב-1885 נפלה גונדוקורו לידי המורדים. לאחר דיכוי המרד ב-1898, האזור חזר לידי הבריטים, ולימים נכלל במחוז אקווטוריה של סודאן האנגלו-מצרית. גונדוקורו איבדה את חשיבותה אחרי ייסוד ג'ובה ב-1922.

ב-1910 עבר תאודור רוזוולט דרך גונדוקרו במסגרת משלחת חקר במזרח אפריקה ובמרכז אפריקה מטעם הסמית'סוניאן ולצורכי המוזיאון האמריקאי לתולדות הטבע בניו יורק ("המשלחת האפריקאית סמית'סוניאן-רוזוולט" ). במשלחת, שכללה חוקרי טבע וערכה מסעות ציד נרחבים, השתתף גם בנו בן ה-19, קרמיט .

==ראו גם==
* אקווטוריה

==הערות שוליים==

==לקריאה נוספת==
<div class="mw-content-ltr">
* Chisholm, Hugh, ed. (1911). [https://en.wikisource.org/wiki/1911_Encyclop%C3%A6dia_Britannica/Gondokoro "Gondokoro"] . Encyclopædia Britannica (11th ed.). Cambridge University Press.
</div>

==קישורים חיצוניים==

קטגוריה:דרום סודאן: היסטוריה
אקווטוריה המזרחית

אקווטוריה המזרחית (באנגלית: Eastern Equatoria) היא אחת ממדינות דרום סודן. בשנת 1972 פוצלה, אך הוקמה מחדש כחלק מהסכם שלום שנחתם בפברואר 2020.<ref></ref> שטחה כ-73,472 קמ"ר, גודל האוכלוסייה בה היה כ-906,126 נפש (נכון ל-2008) ובירתה טוריט.

==גאוגרפיה==
גובלת עם אוגנדה בדרום, קניה בדרום מזרח ואתיופיה בצפון מזרח, מחוז ג'ונגליי בצפון ובמחוז אקווטוריה התיכונה במערב. משולש אילמי, הממוקם בין צידו המזרחי של המחוז לבין אגם טורקאנה, הוא שטח במחלוקת בין דרום סודאן, קניה ואתיופיה.

==אוכלוסייה==
אקווטוריה המזרחית היא ביתן של מספר קבוצות אתניות שונות. טופוסה, גיאה וניאנגטום מתגוררות לרוב בנפות המזרחיות של המחוז. דידנגה, דודוס ובויה מתגוררות בנפת בודי סביב צ'וקודום ובצד המערבי מתגוררות לרוב אוטאו, לופיט, לאנגו, פארי וטנט. אקולי, מאדי, איריה ואופיריה חיים לרוב בנפת מאגווי.

רוב האוכלוסיות שחיות במחוז זה מתפרנסות מניהול חוות וגידול בקר, כבשים ועזים. רוב הגידולים החקלאיים מספקים את תושבי המחוז והמדינה ומקצתם הולכים לייצוא. הרי הדידינגה בנפת בודה מאופיינים בקרקע פורייה המשמשת לגידול טבק, תפוחי אדמה ותירס.

==ממשל==
במחוז מונה מושל שעומד בראש הרשות מבצעת ונבחר בבחירות פנימיות. המושל מינה שרים, יועצים וממונים שעמדו בראש הנפות שבמחוז.

==חלוקה לנפות==
נפות ונציביהן, נכון לשנת 2011:

{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#efefef"
! נפה
! עיר בירה
! נציב

|-
||נפת טוריט
|טוריט
|Felix Otuduha Siro

|-
||נפת לאפון
|לאפון
|Caesar Oromo Urbano

|-
||נפת מאגווי
|מאגווי
|Peter Ochilo

|-
||נפת איקוטוס
|איוטוס
|Peter Lokeng Lotone

|-
||נפת בודי
|צ'וקודום
|oseph Napengiro Lokolong

|-
||נפת קפואטה הצפונית
|ריווטו
|Lokai Iko Loteyo

|-
||נפת קפואטה הדרומית
|קפואטה
|Martin Lorika Lojam

|-
||נפת קפואטה המזרחית
|נארוס
|Titos Lokwacuma Loteam

|}

==ראו גם==
* אקווטוריה
** אקווטוריה המערבית
** אקווטוריה התיכונה

==קישורים חיצוניים==
*[http://www.youtube.com/user/equabroad/ Equatorians Abroad]
* 
==הערות שוליים==

קטגוריה:דרום סודאן: מדינות
Widow's Weeds

Widow's Weeds הוא האלבום המלא הראשון של להקת המטאל הגותי טריסטניה. באלבום זה יוצאת טריסטניה מסגנון הדום מטאל-הגותי ומפתחת את סגנון המטאל הגותי הסקנדינבי הסימפוני הכולל את שירת היפה והחיה - גרואלינג המאפין דום-דת' (על ידי הזמר-יוצר מורטן ולנד) ושירה נשית אופראית (על ידי זמרת הסופרן ויבקה סטנה) - גיטרות חשמליות כבדות, כינור, קלידים וקטעי מקהלה. אלבום זה הוא כנראה הכבד ביותר של הלהקה, ובולט בו המקצב האיטי של הדום מטאל, לצד אלמנטים סימפוניים. רוב שירי האלבום עוסקים במוות, שכול ואבל.

האלבום זכה לביקורות מצוינות וסלל את דרכה של טריסטניה להפיכה לאחת מלהקות המטאל הגותי החשובות והמשפיעות באירופה. שנה אחרי אלבום זה הוציאה טריסטניה את האלבום "Beyond The Veil" שממשיך את הקו המוזיקלי של Widow's Weeds, אך יותר סימפוני מקודמו, ונחשב ליצירת מופת של המטאל הגותי.

== רשימת שירים ==

{|
|
<div style="direction: ltr;">
# "Preludium..." – 1:09
# "Evenfall" – 6:53
# "Pale Enchantress" – 6:31
# "December Elegy" – 7:31
# "Midwintertears" – 8:32
# "Angellore" – 7:16
# "My Lost Lenore" – 6:23
# "Wasteland's Caress" – 7:40
# "...Postludium" – 1:12
</div>
|}

במהדורה המיוחדת המוגבלת נכללו גם השירים הבאים, כבונוס:
{|
|
<div class="mw-content-ltr">
#<li value="10">"Sirene" - 3:22
#"Cease to Exist" - 9:17
</div>
|}

== מבצעים ==
===טריסטניה===
* מורטן ולנד - גרואלינג, גיטרה, מקהלה, מילים ולחן
* ויבקה סטנה - שירה נשית (מצו-סופרן אופראי), מקהלה
* אנדרס הידל - גיטרות, צרחות בלאק מטאל ושירת רקע, מקהלה
* רונה אסטרהוס - באס
* אינר מוהן - קלידים, תכנות
* קנת' אולסון - תופים, מקהלה

===אמנים נוספים===
* אסטן ברגיי (Østen Bergøy) - שירה נקייה בשיר Angellore, מקהלה
* פיט יוהנסן - כינור
* הילדה אגלנד, מריטה הריקסטאד, הידל ט. בומן - מקהלה

==קישורים חיצוניים==

== הערות שוליים ==

קטגוריה:אלבומי 1998
קטגוריה:אלבומים באנגלית
קטגוריה:אלבומי מטאל גותי
קטגוריה:אלבומי קונספט
קרן צרפת ישראל

קרן צרפת ישראל היא קרן שהוקמה בשנת 2008 ואשר ומטרתה להדק ולהעמיק הקשרים בין צרפת וישראל בכל מגזרי החברה האזרחית.

==תולדות הקרן== 
ביולי 2005 בעת ביקור ראש ממשלת ישראל, אריאל שרון, בצרפת כאורחו של הנשיא הצרפתי ז'אק שיראק, הכריזו שני המנהיגים על הקמת הקרן. המחשבה שעמדה בבסיס הקמת הקרן היה הרצון לשפר את הדימוי של ישראל בצרפת ולהפך.
בראש הקרן עומדת הגב' ניקול גדז, אשר שימשה כשרה בממשלת צרפת. בראש הצד הישראלי של הקרן עומדת הגב' דינה שורק, המכהנת כסגנית נשיא הקרן. 

==מבנה הקרן==
הקרן פועלת באמצעות 5 ועדות משנה המתמקדות בנושאים הבאים: תרבות, אומנות, מדע, כלכלה והציבור הרחב. בראש כל אחת מהוועדות הללו עומדים שני יושבי- ראש: ישראלי וצרפתי.

בוועד הכבוד של הקרן חברים בצד הישראלי, בין היתר, הסופר א.ב. יהושע, שופט בית המשפט העליון מאיר שמגר, השר דן מרידור. בצד הצרפתי נכללים בוועד הכבוד של הקרן, השרה לשעבר בממשלת צרפת סימון וייל.

==פעולות הקרן==
בין הפעולות אותן יזמה הקרן ניתן למנות האירועים הבאים:
* ארגון הרצאות בצרפת בנושא תעשיית ההיי- טק הישראלי ביוני 2006.
* מימון הקמת תערוכת צילומים אודות ההיסטוריה של יחסי ישראל וצרפת. התערוכה הוצגה בכנסת בעת ביקור נשיא צרפת, ניקולא סרקוזי, בכנסת ביוני 2008.
* הענקת פרס לסופר יורם קניוק במרס 2010 בפריס.
* ארגון משלחות צאצאי חסידי אומות עולם מצרפת לביקור בישראל.

== קישורים חיצוניים ==
* 
* [http://www.most.gov.il/Departments/International+Scientific+Relations/%D7%90%D7%99%D7%A8%D7%95%D7%A4%D7%94/%D7%A6%D7%A8%D7%A4%D7%AA/Foundation.htm קרן ישראל-צרפת], באתר משרד המדע והטכנולוגיה

קטגוריה:ארגונים חברתיים בישראל
קטגוריה:יחסי ישראל–צרפת
קמפונית

קמפונית (שם מדעי: camponotus) היא סוג של נמלה הנפוץ בארצות רבות בעולם. ישנם יותר מאלף מינים בסוג. נמלים ממינים רבים מסוג זה מקימות את הקינים שלהן בתוך עץ, מה שהוביל לשמן האנגלי – נמלים נגריות (carpenter ants).

כמה מינים דרום-מזרח אסייתים של קמפונית מפורסמים בזכות תופעה המכונה "נמלים מתפוצצות". מדובר בנמלים המפתחות בלוטות גדולות מאוד (לעיתים בגודל הנמלה עצמה) המייצרות נוזל רעיל. כשהדבר הכרחי לטובת המושבה, הקמפוניות עלולות "לפוצץ" את הבלוטה, להרוג את עצמן ולשחרר את הנוזל. הנוזל עלול לפגוע בבעלי חיים קטנים באזור ולשתק אותם.

==המשותף למינים השונים==
הקמפונית הוא סוג מגוון, ויש הבדלים רבים בין המינים השונים שהם חלק מהסוג, אולם יש כמה תכונות שמשותפות לכל המינים או לרובם:
* גודל הפועלות נע בין 6–25 מילימטר (גודל גדול יחסית).
* כל מיני הקמפונית חיים באנדוסימביוזה עם בקטריה בשם בלוכמניה (Blochmannia). ככל הנראה יש לבלוכמניה חלק מפתח בתזונה של הנמלה.
* רוב מיני הקמפונית חיים בעץ, לרוב עץ רקוב ולח. לעיתים קרובות הקמפונית פולשת למגורי האדם ומזיקה להם.
* יש דמיון בין תזונת המינים השונים: לרוב הקמפוניות ניזונות בעיקר מצוף וטל דבש.

==הקמפונית בישראל==
בישראל ידועים כ-23 מינים מהסוג קמפונית. בניגוד לרוב מיני הקמפונית, אף מין בישראל אינו חי בעץ. בין המינים ניתן למנות:
*קמפונית פולחת (camponotus fellah) – נמלה חומה, אורכה נע בין 12-17 מילימטר. חיה בקינים דמויי משפך ליד עצי אורן ושיחים המאוכלסים בכנימות. נפוצה בכל הארץ.
*קמפונית כרתית (camponotus creticus) – נמלה חומה בעלת בטן שחורה. אורכה בין 5–8 מילימטר. חיה בעיקר מתחת לאבנים ובאדמה. נפוצה בהרי הגליל ובכרמל.
*קמפונית קדושה (camponotus sanctus) – נמלה צהובה-שחורה. אורכה בין 12-17 מילימטר. מקימה קינים מתחת לאבנים או באדמה בחורשות אורנים. פעילה בעיקר בלילה. נפוצה בצפון ומרכז הארץ.
*קמפונית משיית (camponotus sericeus) – נמלה שחורה, בעלת שערות קצרות וצפופות בצבע זהוב. אורכה כ-10 מילימטר. נפוצה בערבה ובאזור ים המלח.

==מינים נוספים==
*קמפונית שחורה (Camponotus pennsylvanicus) – מין הנפוץ בארצות הברית בלבד.

==לקריאה נוספת==
*רשימה של כל מיני הקמפונית בוויקיפדיה האנגלית
*יעקב עופר, נלך אל נמלה: מדריך נמלים בישראל, הוצאת יובל עופר, ירושלים, 2000. תחת: קמפונית משיית, קמפונית קדושה, קמפונית פולחת, קמפוינית כרתית.

==קישורים חיצוניים==

<div class="mw-content-ltr"></div>

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1861
קטגוריה:טקסונים שתוארו בידי גוסטב מיר
קטגוריה:נמליים
קטגוריה:חיות בר שחיות בערים בישראל